钦定古今图书集成/明伦汇编/闺媛典/第120卷 > 锺克俊妻刘氏
## 钦定古今图书集成/明伦汇编/闺媛典/第120卷 > 锺克俊妻刘氏

按《赣州府志》：“刘氏，龙南人，锺克俊妻。克俊痛宋亡义，
不食元粟，投龙头江死。时遗孤柔甫晬，当改物之初，
兵戈扰攘，刘携孤奉其母吴氏避之南雄，备历艰险。
孤稍长，携归，令从乡先达。雷州推官刘震学，日自程
督之。柔力学工文，名闻州郡间。与子语及龙头事，辄
相对长号，竟日忘食。”